ભાજપ દ્વારા હજુ સુધી ૧૯૩ ઉમેદવારોના નામની જાહેરાત કરી છે. કોંગ્રેસના હજુ સુધી જાહેર કરવામાં આવેલા ઉમેદવારોમાં રાજકીય અનુભવની સાથે સાથે યુવાનોને પણ મહત્વ આપવામાં આવ્યુ છે. ૧૭૧ ઉમેદવારો પૈકી ૪૮ એવા ઉમેદવારો છે જે છેલ્લી ચૂંટણીમાં હારી ગયા હતા. જા કે કોંગ્રેસે આ તમામ પર ફરી દાવ રમ્યો છે. સર્વેના આધાર પર ટિકિટ વહેંચવા માટેનો દાવો કરનાર કોંગ્રેસને આ ઉમેદવારો જીતી જશે તેમ લાગે છે. કોંગ્રેસને લાગે છે કે છેલ્લી ચૂંટણીમાં હારનો સ્વાદ ચાખી ચુકેલા ઉમેદવારો જ પાર્ટીને જીત અપાવશે.